ConseggioLigure/zenamt huggingface dataset:
Italiano: i consigli gli entrano da un orecchio e gli escono dall’altro

Ligure: i conseggi gh’intran da unn’oegia e ghe sciòrtan da l’atra
Italiano: glielo ripeto ogni giorno, ma non gli entra in testa

Ligure: gh’ô repeto tutti i giorni, ma a no gh’intra
Italiano: la nuova normativa entra in vigore il primo aprile

Ligure: a neuva normativa a l’intrià in deuvia a-o primmo d’arvî
Italiano: sa dirmi per caso dov’è l’entrata?

Ligure: scià sa dîme pe caxo dond’a l’é l’intrâ?
Italiano: l’entrata del pubblico è prevista alle otto

Ligure: l’intrâ do pubrico a l’é prevista à eutt’oe
Italiano: hanno bisogno di nuove entrate per coprire le spese

Ligure: an beseugno de neuve intræ pe crovî e speise
Italiano: questa entrata del dizionario ha tanti esempi d’uso

Ligure: st’intrâ do diçionäio a l’à tanti exempi d’uso
Italiano: la mostra sarà a entrata libera fino al fine settimana

Ligure: a mostra a saià à intrâ libera fin a-a fin da settemaña
Italiano: dobbiamo finire il lavoro entro la settimana

Ligure: dovemmo finî o travaggio drento da settemaña
Italiano: il pagamento va effettuato entro il 15

Ligure: o pagamento o va fæto pe-i 15
Italiano: siamo rimasti entro i confini della proprietà

Ligure: semmo arrestæ drento di confin da propietæ
Italiano: si è fatto strada entro la folla

Ligure: o s’é fæto röso tramezo a-e gente
Italiano: non mi sembra uno spettacolo particolarmente entusiasmante

Ligure: a no me pâ unna representaçion guæi entuxasmante
Italiano: con la sua passione per la fisica la maestra riesce sempre a entusiasmare gli studenti

Ligure: co-a seu pascion pe-a fixica a meistra a l’arriësce delongo à entuxasmâ i studenti
Italiano: i ragazzi si sono entusiasmati quando la loro squadra ha segnato il gol

Ligure: i figgeu se son entuxasmæ quande a seu squaddra a l’à marcou o gòl
Italiano: gli insegnanti dovrebbero trasmettere l’entusiasmo per la materia agli studenti

Ligure: i meistri dovieivan trasmette l’entuxasmo pe-a matëia a-i studenti
Italiano: per contenere l’epidemia hanno chiuso le scuole

Ligure: pe contegnî l’epidemia an serrou e scheue
Italiano: è stato un episodio isolato

Ligure: o l’é stæto un episòdio isoou
Italiano: l’epoca barocca ha lasciato opere splendide

Ligure: l’etæ baròcca a l’à lasciou de euvie mäveggiose
Italiano: è stata un’epoca difficile per la mia famiglia

Ligure: l’é stæto di tempi difficoltosi pe-a mæ famiggia
Italiano: era stanco, eppure continuava a lavorare

Ligure: o l’ea stanco e sciben o l’anava avanti à travaggiâ
Italiano: ha preso un buon voto, eppure non aveva studiato

Ligure: o l’à piggiou un bello voto, ben ch’o no l’aiva studiou
Italiano: pioveva forte, eppure sono usciti lo stesso

Ligure: con tutto che ciuveiva fòrte, son sciortii o mæximo
Italiano: eppure ci avevo fatto attenzione!

Ligure: ascì gh’aiva dæto a mente!
Italiano: aveva promesso di arrivare puntuale; eppure, si è presentato con mezz’ora di ritardo

Ligure: o l’aiva promisso d’arrivâ in ponto; con tutto, o s’é presentou con mez’oa de retardio
Italiano: ha perso l’equilibrio e ha rischiato di cadere

Ligure: o l’à perso l’equilibrio e o l’à cointou à cazze
Italiano: ci vuole equilibrio tra vita privata e professionale

Ligure: ghe veu un equilibrio tra a vitta privâ e quella profescionale
Italiano: quest’anno l’equinozio è il 20 marzo

Ligure: st’anno chì l’equinòçio o l’é a-i 20 de mazzo
Italiano: quest’offerta è equiparabile all’altra

Ligure: st’offerta chì a stà da pao con l’atra
Italiano: sono stati trovati fossili dell’era mesozoica

Ligure: l’é stæto attrovou di fòscili de l’etæ mesozòica
Italiano: l’oratorio di Sant’Erasmo

Ligure: l’ötöio de Sant’Emo
Italiano: la conosci questa erba?

Ligure: ti â conosci st’erba chì?
Italiano: vieni, sediamoci sull’erba!

Ligure: vëgni, assettemmose in sciô zerbo!
Italiano: dobbiamo levare le erbacce con la zappa, altrimenti ne vengono troppi

Ligure: beseugna che levemmo i zerbi co-a sappa, sedonca ne vëgne tròppi
Italiano: l’ernia gli provoca dolore quando solleva pesi

Ligure: l’ernia a ghe caxoña do dô quande o l’ïsa di peixi
Italiano: l’eroe affronta prove difficili per salvare il regno

Ligure: l’eröe o fa fronte à de preuve difficoltose pe sarvâ o regno
Italiano: altro che eroe, sei un ladro!

Ligure: atro che eröe, t’ê un laddro!
Italiano: è stato un tentativo eroico, anche se non è riuscito

Ligure: a l’é stæta unna tentativa eròica, ben ch’a no l’é arriescia
Italiano: è finito in ospedale dopo aver assunto eroina

Ligure: o l’é finio à l’ospiâ dòppo avei piggiou de l’eroiña
Italiano: Franca ha commesso un grave errore di giudizio

Ligure: a Franca a l’à commisso un gròsso errô de giudiçio
Italiano: si è pentito dell’errore e ha chiesto scusa

Ligure: o s’é pentio de l’aro e o l’à acciammou scuse
Italiano: l’esperimento non è riuscito a causa di un errore di calcolo

Ligure: l’esperimento o no l’é arriescio apreuvo à un aro de carcolo
Italiano: ti ho sottolineato due errori grammaticali con la penna rossa

Ligure: t’ò sottoliniou doî erroî de grammatica co-a penna rossa
Italiano: c’è un errore di scrittura nella data del documento

Ligure: gh’é un errô de penna inta dæta do documento
Italiano: il malato ha tirato l’ultimo respiro all’alba

Ligure: o mouto o l’à tiou l’urtimo bagio a-o levâ do sô
Italiano: domani alle 10 devo fare l’esame di latino

Ligure: doman à 10 oe ò da fâ l’examme de latin
Italiano: non posso mangiare a colazione perché mi faranno gli esami del sangue

Ligure: no pòsso mangiâ pe colaçion perché me faian i exammi do sangue
Italiano: calcolalo esattamente, questa volta!

Ligure: carcolilo giusto, stavòtta!
Italiano: le cose sono andate esattamente come ha raccontato lui

Ligure: e cöse en anæte pròpio comm’o l’à contou lê
Italiano: sì, esattamente!

Ligure: scì, pròpio coscì!
Italiano: controlla se l’indirizzo è esatto, per favore

Ligure: contròlla se l’adresso o l’é giusto, pe piaxei
Italiano: l’orologio è molto esatto, non perde nemmeno un secondo

Ligure: o releuio o l’é ben ben preçiso, o no perde manco un segondo
Italiano: questo è l’esatto motivo per cui ho chiamato

Ligure: a l’é pròpio sta chì a raxon pe-a quæ t’ò ciammou
Italiano: il pescatore attacca l’esca all’amo

Ligure: o pescou o l’attacca a lesca a-o lammo
Italiano: abbiamo escluso quei nomi dalla lista

Ligure: emmo lasciou quelli nommi feua da-a lista
Italiano: abbiamo escluso gli alimenti troppo salati dal menù

Ligure: emmo levou i mangiæ tròppo sai da-o menù
Italiano: non possiamo escludere la possibilità di un errore nei dati

Ligure: no poemmo scartâ a poscibilitæ de un aro inti dæti
Italiano: il giocatore è stato escluso dalla squadra

Ligure: o zugou o l’é stæto scorrio d’inta squaddra
Italiano: queste informazioni sono disponibili esclusivamente per i membri dell’associazione

Ligure: ste informaçioin en à dispoxiçion solo che di membri de l’assoçiaçion
Italiano: tutti erano d’accordo, escluso Marco

Ligure: tutti ean d’accòrdio, levou o Marco
Italiano: nel bagno pubblico c’erano escrementi sul pavimento

Ligure: into bagno pubrico gh’ea di escrementi in tæra
Italiano: il prato era coperto dagli escrementi delle mucche

Ligure: o prou o l’ea coverto da-e sòtte de vacche
Italiano: nel pollaio si erano acculumati gli escrementi

Ligure: into pollâ s’ea ammuggiou o gallinasso
Italiano: sul pelo del cane c’erano escrementi di pulci

Ligure: in sciô pei do can gh’ea de scagagge de pruxe
Italiano: ha affidato a lui l’esecuzione dei lavori

Ligure: o l’à assegnou à lê l’execuçion di travaggi
Italiano: il condannato attendeva l’esecuzione da mesi

Ligure: l’ea di meixi che o condannou o l’aspëtava l’execuçion
Italiano: l’esecuzione del brano è stata impeccabile

Ligure: l’execuçion do tòcco a l’é stæta impeccabile
Italiano: è arrivato il momento di eseguire il piano d’emergenza

Ligure: l’é arrivou o momento d’exeguî o cian d’emergensa
Italiano: i musicisti hanno eseguito un pezzo di musica classica

Ligure: i muxicanti an exeguio un tòcco de muxica clascica
Italiano: Gianni dà il buon esempio

Ligure: o Zane o dà o bon exempio
Italiano: l’insegnante ha fatto un esempio per chiarire il concetto

Ligure: a meistra a l’à fæto un exempio pe ascciæî o conçetto
Italiano: possiedo un esemplare della prima edizione dell’opera

Ligure: ò unna còpia da primma ediçion de l’euvia
Italiano: ogni esemplare è numerato a mano

Ligure: tutte e còpie en numeræ à man
Italiano: questo è un esemplare perfetto di architettura barocca

Ligure: sto chì o l’é un exempio perfetto d’architettua baròcca
Italiano: quel cane è un esemplare magnifico della sua razza

Ligure: quello can o l’é un exempio mäveggioso da seu razza
Italiano: ha ricevuto un premio per la condotta esemplare

Ligure: o l’à reçevuo un premmio pe-a conduta lödeive
Italiano: quello è un caso esemplare di corruzione amministrativa

Ligure: quello o l’é un caxo emblematico de corruçion amministrativa
Italiano: devi esercitare la tua memoria

Ligure: ti devi exerçitâ a tò memöia
Italiano: esercita la medicina

Ligure: o prattica a meixiña
Italiano: servì nell’esercito per dieci anni

Ligure: o l’à servio inte l’exerçito pe dex’anni
Italiano: hai fatto gli esercizi di matematica?

Ligure: t’æ fæto i exerçiçi de matematica?
Italiano: l’esercizio della professione è regolato da norme precise

Ligure: l’exerçiçio da profescion o l’é regolou da de nòrme preçise
Italiano: ognuno ha esigenze diverse in fatto di orari

Ligure: ciaschedun o l’à de exigense despæge in ponto oräi
Italiano: sua moglie esige spiegazioni chiare subito

Ligure: seu moggê a pretende de spiegaçioin ciæe a-a spedia
Italiano: il creditore è venuto a esigere quanto pattuito

Ligure: o creditô o l’é vegnuo à scheuve o convegnuo
Italiano: l’esistenza del fenomeno è ormai accertata

Ligure: l’existensa do fenòmeno a l’é stæta açertâ
Italiano: sta attraversando una crisi esistenziale

Ligure: o l’é apreuvo à attraversâ unna crixi existençiale
Italiano: quel documento non esiste negli archivi

Ligure: quello documento o no l’existe inti archivvi
Italiano: esiste una soluzione più rapida, basta conoscerla

Ligure: gh’é unna soluçion ciù spedia, basta conoscila
Italiano: mi ha dato una risposta esitante

Ligure: o m’à dæto unna respòsta inçerta
Italiano: aveva un tono esitante mentre parlava

Ligure: o l’aiva un ton indeçiso into parlâ
Italiano: la farmarcista esitava a rispondere

Ligure: a speçiæa l’exitava à replicâ
Italiano: non esitate a contattarmi per qualsiasi domanda

Ligure: no mancæ de contattâme pe quæsesegge domanda
Italiano: al momento di firmare, ha mostrato un attimo di esitazione

Ligure: a-o momento de firmâ, o l’à mostrou un momento d’exitaçion
Italiano: l’esito della trattativa è stato positivo

Ligure: l’exito da trattativa o l’é stæto poxitivo
Italiano: stanno espandendo la rete di distribuzione

Ligure: en apreuvo à espande a ræ de distribuçion
Italiano: i metalli si espandono quando si scaldano

Ligure: i metalli s’espandan quande s’ascadan
Italiano: è un’esperienza che può cambiare la vita

Ligure: a l’é unn’esperiensa ch’a peu cangiâ a vitta
Italiano: il nostro viaggio in Giappone è stato un’esperienza indimenticabile

Ligure: o nòstro viægio into Giapon o l’é stæto unn’esperiensa che no s’ascordiemo maiciù
Italiano: va bene, mi fido della tua esperienza

Ligure: va ben, me fio da teu esperiensa
Italiano: quel meccanico ha esperienza con le macchine tedesche?

Ligure: quello mecanico o l’à esperiensa co-e machine tedesche?
Italiano: hanno fatto un esperimento per capire se il nuovo metodo funziona

Ligure: an fæto un esperimento pe vedde se o neuvo metodo o fonçioña
Italiano: serve personale esperto per questo macchinario

Ligure: ghe veu do personale esperto pe sta machina
Italiano: hanno chiamato un esperto per valutare i danni

Ligure: an ciammou un esperto pe valuâ i danni
Italiano: oggi esporrò il problema ai miei colleghi

Ligure: ancheu esponiò o problema a-i mæ colleghi
Italiano: l’avvocato ha esposto il caso con precisione

Ligure: l’avvocou o l’à espòsto o caxo con preçixon
Italiano: la pittrice ha esposto i suoi quadri in una galleria d’arte della capitale

Ligure: a pittoa a l’à espòsto i seu quaddri inte unna galleria d’arte da capitale
Italiano: il museo espone una nuova collezione

Ligure: o museo o l’espoñe unna neuva colleçion
Italiano: non voglio esporre i bambini al freddo

Ligure: no veuggio espoñe i figgeu a-o freido
Italiano: la casa sulla scogliera è esposta alla tramontana

Ligure: a casa in sciâ scuggea a l’é espòsta a-a tramontaña
Italiano: si è esposto solo per pochi secondi, poi è rientrato

Ligure: o s’é mostrou solo pe pöchi segondi, dapeu o l’é tornou drento
Italiano: si è esposto per difendere un collega

Ligure: o s’é espòsto pe defende un collega
Italiano: vogliono esportare il loro prodotto anche in Asia

Ligure: veuan esportâ o seu produto in Asia ascì
Italiano: l’esportazione di vino italiano è in crescita

Ligure: l’esportaçion de vin italian a l’é in montâ
Italiano: la mia vicina ha presentato un esposto ai carabinieri

Ligure: a mæ vexiña a l’à presentou un espòsto a-i carabinê
Italiano: capacità d’espressione

Ligure: capaçitæ d’esprescion
Italiano: aveva un’espressione di sollievo

Ligure: o l’aiva unn’esprescion de resciöo
Italiano: ha usato un’espressione che non avevo mai sentito

Ligure: o l’à deuviou unn’esprescion che no m’ea mai capitou de sentî
Italiano: ho preso un caffè espresso dopo pranzo

Ligure: ò piggiou un cafè espresso finio de disnâ
Italiano: fatico a esprimere ciò che penso

Ligure: giamiño à esprimme quello che penso
Italiano: la poesia esprime bene le inquietudini di oggi

Ligure: a poexia a l’esprimme ben e anscietæ da giornâ d’ancheu
Italiano: si sono espresse con grande sincerità

Ligure: s’en espresse con gran franchessa
Italiano: l’acqua è essenziale per la vita

Ligure: l’ægua a l’é neçessäia pe-a vitta
Italiano: la stanza era arredata in modo essenziale

Ligure: a stançia a l’ea arredâ de unna mainea sccetta
Italiano: ha dato una spiegazione essenziale, senza entrare nei dettagli

Ligure: a l’à dæto unna spiegaçion scintetica, sensa intrâ inti detaggi
Italiano: sono due filosofie essenzialmente opposte

Ligure: in sciâ fin son doe filosofie che van uña contra l’atra
Italiano: questa ricetta è essenzialmente burro fritto e zucchero

Ligure: sta reçetta a no l’é atro che butiro frito e succao
Italiano: aspetta un attimo, ci siamo quasi!

Ligure: aspeta un segondo, semmo tòsto à tio!
Italiano: ti sei messa le calze al contrario

Ligure: ti t’ê missa e cäsette a-a reversa
Italiano: a che ora siete arrivati?

Ligure: à che oa sei arrivæ?
Italiano: scusate, non sono potuto venire

Ligure: aggei paçiensa, no ò posciuo vegnî
Italiano: sarebbe dovuto arrivare un’ora fa

Ligure: o l’aviæ dovuo arrivâ che l’é unn’oa
Italiano: se l’è bevuto tutto

Ligure: o s’é l’à bevuo tutto
Italiano: se lo saranno dimenticato

Ligure: se l’avian ascordou
Italiano: il gatto di mia cugina è bianco

Ligure: o gatto de mæ coxa o l’é gianco
Italiano: suor Giovanna era la mia maestra

Ligure: seu Gioana a l’ea a mæ meistra
Italiano: perché sei triste?

Ligure: percöse t’ê triste?
Italiano: mia moglie è a letto con la febbre da lunedì scorso

Ligure: mæ moggê a l’é in letto co-a freve da lunesdì passou
Italiano: fra poco siamo a casa, riesci a resistere?

Ligure: da chì à un pö semmo à casa, ti gh’â fæ à resciste?
Italiano: l’anno scorso siamo stati in vacanza in Grecia

Ligure: l’anno passou semmo stæti in Greçia pe-e vacanse
Italiano: in tutto sono dieci chili

Ligure: inte l’insemme l’é dexe chilli
Italiano: sono 219€ con l’IVA al 22%, da pagare entro venerdì, grazie

Ligure: l’é 219€ con l’IVA a-o 22%, da pagâ drento de venardì, graçie
Italiano: quant’è quel libro sulle tradizioni liguri?

Ligure: quant’o vëgne quello libbro in scê tradiçioin da Liguria?
Italiano: questa stanza è sei metri per sette

Ligure: sta stançia a l’é sëi metri pe sette
Italiano: anche voi siete contro la caccia?

Ligure: viatri ascì sei contra a caccia?
Italiano: ieri sera ero con Mario

Ligure: vëi seia ea con Mario
Italiano: questo regalo non è mica per te!

Ligure: sto regallo o no l’é miga pe ti!
Italiano: mio zio pensa che ci sia un complotto

Ligure: mæ barba o pensa che ghe segge un complòtto
Italiano: se il progetto parte, siamo a cavallo

Ligure: se o progetto o parte, semmo à cavallo
Italiano: è a corto di soldi e sta cercando un secondo lavoro

Ligure: o l’é streito de dinæ e o l’é apreuvo à çercâ un segondo travaggio
Italiano: sono andata a dormire alle due e ora sono a pezzi

Ligure: son anæta à dormî à doe oe e oua son à tòcchi comme a fainâ
Italiano: i tecnici sono all’opera per riparare il guasto

Ligure: i tecnichi en derê à travaggiâ pe aggiustâ o guasto
Italiano: anche se sembra burbero, in realtà è buono come il pane

Ligure: ben ch’o pâ sarvægo, à dî a veitæ o l’é un pan de casa
Italiano: siete capaci a guidare la macchina?

Ligure: sei boin à portâ a machina?
Italiano: non è capace di gestire la situazione

Ligure: o no l’é bon à manezzâ a scituaçion
Italiano: vedrai, è capace che nevichi in questa stagione

Ligure: ti veddiæ, l’é bon à nevâ inte sta saxon
Italiano: anche se è giusto che tu sappia di questa faccenda, Giacomo è capace a non dirti nulla

Ligure: ben che l’é giusto che ti sacci de sta costion, o Giacomo o l’é bon à no dîte ninte
Italiano: su questo punto siamo tutti d’accordo

Ligure: in sce sto ponto semmo tutti da mæxima
Italiano: erano tutti d’accordo su quella faccenda

Ligure: ean tutti à uña in sce quella costion
Italiano: allora siamo d’accordo, partiremo domani alle otto

Ligure: aloa semmo inteixi, partiemo doman à eutt’oe
Italiano: pensavo di essere completamente guarito, ma stamattina sono da capo, con febbre e tosse

Ligure: pensava d’ëse guaio do tutto, ma stamattin son torna a-o comenso, con freve e tossa
Italiano: oggi sono di buonumore, è una bella giornata!

Ligure: ancheu son de giromia, a l’é unna bella giornâ!
Italiano: scusa se parlo poco, sono di fretta

Ligure: aggi paçiensa se parlo pöco, vaggo de sprescia
Italiano: stanotte sono di guardia alla torre sud fino alle sei del mattino

Ligure: staneutte son de façion a-a tore sud fin à sëi oe da mattin
Italiano: ieri Simone era di guardia al pronto soccorso

Ligure: vëi o Scimon o l’ea de guardia a-o pronto soccorso
Italiano: oggi è di malumore e non ha voglia di parlare con nessuno

Ligure: ancheu o l’é rouso e o no l’à coæ de parlâ con nisciun
Italiano: fidatevi, imparare le regole è facile come bere un bicchiere d’acqua

Ligure: fiæve, imprende e regole o l’é comm’à sciorbî un euvo fresco
Italiano: sei proprio figlio di tuo padre!

Ligure: t’ê pròpio figgio de teu poæ!
Italiano: Ma sei fuori? Non puoi dire una cosa del genere!

Ligure: Ma ti ciòcchi? No ti peu dî unna cösa pægia!
Italiano: pensi davvero che fosse in combutta con la concorrenza?

Ligure: ti pensi davei ch’o l’anesse da campaña co-a concorrensa?
Italiano: tranquilli, qui siamo in una botte di ferro

Ligure: n’aggiæ poia, chì coscì semmo inte unna botte de færo
Italiano: è noto che in Inghilterra piove spesso

Ligure: se sa che in Inghiltæra ceuve de spesso
Italiano: questo terreno è noto tra i locali come “il Fossato”

Ligure: à sto terren quelli do pòsto ghe dixan «o Fossou»
Italiano: eravamo senza soldi e non potevamo nemmeno permetterci il biglietto

Ligure: eimo sensa dinæ e no poeivimo manco permettise o biggetto
Italiano: io e te siamo sulla stessa lunghezza d’onda

Ligure: mi e ti anemmo da mæxima mersa
Italiano: tutti dicevano che Giorgio era un buono a nulla, ma alla fine ha trovato la sua vocazione nel mondo della ristorazione

Ligure: tutti divan che o Zòrzo o l’ea un òmmo da ninte, ma in sciâ fin o l’à trovou a seu vocaçion into mondo da restoraçion
Italiano: pensavo fosse bravo, invece è solo una mezza tacca

Ligure: pensava ch’o fïse bravo, incangio o no va unna pippâ de tabacco
Italiano: il sole ha essiccato tutto

Ligure: o sô o l’à sciugou tutto
Italiano: nella lettera c’era un fiore essiccato

Ligure: inta lettia gh’ea unna sciô disseccâ
Italiano: questi sono i miei due cani; esso si chiama Biagio e essa Bianca

Ligure: sti chì son i mæ doî chen; lê o se ciamma Giaxo e lê Gianca
Italiano: l’estate è quasi cominciata

Ligure: a stæ a l’é squæxi comensâ
Italiano: l’estate scorsa siamo andati in Trentino

Ligure: a stæ passâ semmo anæti in Trentin
Italiano: quest’anno l’estate di San Martino è durata solo due giorni

Ligure: st’anno a stæ di Santi a l’é duâ solo che doî giorni
Italiano: l’illuminazione esterna è spenta

Ligure: l’inluminaçion de feua a l’é asmòrta
Italiano: hanno ristrutturato l’esterno della casa

Ligure: an dæto recatto a-o de feua da cà
Italiano: non l’ho più vista da quando è partita per l’estero

Ligure: no l’ò ciù vista da ch’a l’é partia pe l’estranxeo
Italiano: non puoi andare all’estero senza passaporto

Ligure: no ti peu anâ à l’estranxeo sensa passapòrto
Italiano: mia figlia ha portato dei cibi esteri da farci provare

Ligure: mæ figgia a l’à portou de pittanse foreste da fâne provâ
Italiano: dalla cima del rilievo si vedeva un’estesa pianura

Ligure: d’in çimma do bricco se veddeiva unn’esteisa cianua
Italiano: il temporale estivo ha rinfrescato l’aria

Ligure: a borrasca de stæ a l’à refrescou l’äia
Italiano: la frutta estiva è fresca e saporita

Ligure: a fruta de stæ a l’é fresca e savoia
Italiano: ho tirato fuori i vetiti estivi

Ligure: ò tiou feua i vestî da stæ
Italiano: li hai già messi gli pneumatici estivi?

Ligure: ti l’æ za misse e gomme da stæ?
Italiano: è già autunno, ma sento ancora il torpore estivo

Ligure: semmo za d’ötunno, ma sento ancon a pôtronaia da stæ
Italiano: è stato estremamente difficile convincerlo

Ligure: convinsilo o l’é stæto diffiçile comme tutto
Italiano: si è comportato in modo estremamente gentile

Ligure: o s’é comportou inte unna mainea aggaibâ comme tutto
Italiano: toccò l’estremità della corda

Ligure: o l’à toccou l’estremitæ da còrda
Italiano: l’estremità del bastone era consumata

Ligure: a ponta do bacco a l’ea consummâ
Italiano: avevano freddo alle estremità

Ligure: aveivan freido a-e estremitæ
Italiano: Capo Horn è la punta estrema del Sudamerica

Ligure: o Cao d’Orno o l’é a ponta estrema de l’America do Sud
Italiano: ho una rabbia estrema

Ligure: ò unna gran raggia
Italiano: mi piacciono gli sport estremi

Ligure: me gusta i spòrt estremi
Italiano: è un politico di estrema destra

Ligure: o l’é un politico d’estrema drita
Italiano: abbiamo camminato da un estremo all’altro della città

Ligure: emmo camminou da unna parte à l’atra da çittæ
Italiano: l’età minima per iscriversi è sedici anni

Ligure: l’etæ minima pe scrivise a l’é sezz’anni
Italiano: per la sua età è ancora in ottima forma

Ligure: pe-a seu etæ o l’é ancon bello regaggio
Italiano: l’età napoleonica portò profondi mutamenti

Ligure: l’etæ do Napolion a l’à portou di profondi cangiamenti
Italiano: il biglietto costa dieci euro

Ligure: o biggetto o costa dex’euro
Italiano: l’Europa confina con Asia e Africa

Ligure: l’Euröpa a confiña con l’Asia e l’Africa
Italiano: l’Europa ha imposto nuove regole sul commercio

Ligure: l’Euröpa a l’à impòsto de neuve regole in scî trafeghi
Italiano: le istituzioni europee hanno approvato la riforma

Ligure: e instituçioin europee an approvou a reforma
Italiano: un europeo ha il diritto di lavorare nell’UE

Ligure: un europeo o l’à o drito de travaggiâ inte l’UE
Italiano: ieri notte sono evasi cinque detenuti

Ligure: vëi neutte l’é scappou çinque prexonê
Italiano: il prigionierio ha scavato una galleria per evadere dal carcere

Ligure: o prexonê o l’à cavou unna galleria pe scappâ da-a prexon
Italiano: aspetto ancora che il ministero evada la mia richiesta

Ligure: aspeto ancon che o ministëio o compisce a mæ domanda
Italiano: questo evento ha segnato la storia del paese

Ligure: sto fæto o l’à marcou a stöia do paise
Italiano: l’evento inizierà alle nove

Ligure: l’evento o comensià à neuv’oe
Italiano: verificheremo l’eventuale interesse dei cittadini

Ligure: verifichiemo o poscibile interesse di çitten
Italiano: eventualmente avessi freddo, le coperte sono qui

Ligure: se maniman t’æ freido, e coverte son chie
Italiano: il ministero può intervenire ed eventualmente imporre sanzioni

Ligure: o ministëio o peu intervegnî e into caxo impoñe de sançioin
Italiano: eventualmente ci sentiamo dopo cena

Ligure: maniman se sentimmo dòppo çeña
Italiano: è una verità evidente

Ligure: a l’é unna veitæ ciæa
Italiano: mi sembrava evidente che mi volessero parlare

Ligure: me paiva ciæo che me voësan parlâ
Italiano: è evidente che…

Ligure: l’é ciæo che…
Italiano: il guasto era evidentemente causato dall’usura

Ligure: se veddeiva che o guasto o l’ea caxonou da-o frustamento
Italiano: se piove, evidentemente la partita sarà rinviata

Ligure: se ceuve, se capisce che a partia a saià tramandâ
Italiano: “Dici che verrà?” – “Evidentemente: non vedi che è già qui?”

Ligure: «Ti dixi ch’o vegnià?» – «S’accapisce: no ti veddi ch’o l’é za chì?»
Italiano: perché mi evitano per strada?

Ligure: pe cöse me schivan pe-a stradda?
Italiano: per fortuna siamo riusciti a evitare l’attacco nemico

Ligure: pe fortuña emmo posciuo schivâ l’attacco nemigo
Italiano: evita di venirmi a trovare se non ti senti bene

Ligure: avansite de vegnîme à trovâ se no ti te senti ben
Italiano: potevamo evitarci il viaggio a vuoto

Ligure: poeivimo avansâse o viægio pe ninte
Italiano: si è evitato un sacco di problemi avvisando prima

Ligure: o s’à schivou un muggio de problemi à avvisâ primma
Italiano: evviva, domani si parte per le vacanze!

Ligure: sciù co-a musa, che doman se parte pe-e vacanse!
Italiano: Maria è la nostra ex presidente

Ligure: a Maria a l’é a nòstra passâ prescidente
Italiano: ha visto il suo ex dopo anni

Ligure: a l’à visto o seu ex dòppo di anni
Italiano: ho comprato il vino dai f.lli Bianchi

Ligure: ò accattou o vin da-i fræ Gianchi
Italiano: il brano inizia con un fa

Ligure: o tòcco o comensa con un fa
Italiano: pochi minuti fa mi ha chiamato Elisabetta

Ligure: a Lisabetta a m’à ciammou che l’é pöchi menuti
Italiano: ho fatto un giro a Genova cinque giorni fa

Ligure: ò fæto un gio à Zena che l’é çinque giorni
Italiano: quante settimane è cominciato l’autunno?

Ligure: quante settemañe l’é che l’é comensou l’ötunno?
Italiano: la fabbrica ha aumentato la produzione

Ligure: a fabrica a l’à aumentou a produçion
Italiano: lavora in una fabbrica che produce oggetti in cuoio

Ligure: a travaggia inte un louëio ch’o produxe di oggetti de cheuio
Italiano: la ditta fabbrica solo su ordinazione

Ligure: a dita a fabrica solo che in sce commiscion
Italiano: hanno fabbricato un palazzo di sei piani

Ligure: an construto in palaçio de sëi cen
Italiano: ha fabbricato la notizia per attirare attenzione

Ligure: o s’à fabricou a notiçia pe attrae l’attençion
Italiano: abitano in un fabbricato degli anni sessanta

Ligure: stemmo inte un palaçio di anni settanta
Italiano: andava a Marsiglia per una faccenda urgente

Ligure: a l’andava à Marseggia pe un affare d’urgensa
Italiano: è così preso dalle sue faccende che non ha mai tempo per vedere la famiglia

Ligure: o l’é mai tanto piggiou da-i seu dafæ ch’o no l’à mai de tempo pe vedde a famiggia
Italiano: per la faccenda dell’appartamento cos’hai deciso?

Ligure: pe-a costion do scito cöse t’æ deçiso?
Italiano: prendere una pallonata in faccia

Ligure: piggiâse un ballon inta faccia
Italiano: come mai oggi hai una faccia preoccupata?

Ligure: comm’a l’é che ancheu t’æ unna cea preoccupâ?
Italiano: dopo quello che ha fatto ha avuto ancora la faccia di chiedere aiuto

Ligure: dòppo quello ch’o l’à fæto, o l’à avuo ancon o moro d’acciammâ aggiutto
Italiano: una faccia del cubo è colorata

Ligure: unna faccia do cubbo a l’é colorâ
Italiano: a facciata è decorata con colonne e stucchi

Ligure: a facciâ a l’é decorâ con de colònne e di stucchi
Italiano: ho dato una facciata sul muro

Ligure: ò dæto unna facciâ in sciâ miagia
Italiano: le faci della processione splendono nella notte

Ligure: e fraxelle da proçescion luxan inta neutte
Italiano: questo lavoro è facile da fare

Ligure: sto travaggio o l’é cösa de bon fâ
Italiano: questa poesia è facile da scrivere

Ligure: sta poexia a me ven zu latiña
Italiano: è facile che non li vedrò mai più

Ligure: l’é façile che no î veddiò mai ciù
Italiano: si può fare facilmente

Ligure: o se peu fâ de lengê
Italiano: il vetro si rompe facilmente

Ligure: o veddro o se rompe comme ninte
Italiano: domani facilmente pioverà

Ligure: doman l’é façile che ceuve
Italiano: ho comprato un chilo di fagiolini freschi al mercato

Ligure: ò accattou un chillo de faxolin freschi a-o mercou
Italiano: i fagioli sono una fonte di proteine

Ligure: i faxeu en unna vivagna de proteiñe
Italiano: i fagioli nani non hanno bisogno di essere sostenuti da un palo

Ligure: i faxeu da costo no an beseugno d’ëse sostegnui da unna carassa
Italiano: hai già messo i pali ai fagioli rampicanti?

Ligure: ti î æ za incarassæ i faxeu da ramma?
Italiano: la nonna ci ha preparato un fagotto con la merenda

Ligure: a nònna a n’à inandiou un fangòtto co-a menda
Italiano: i contadini mietono il grano con la falce

Ligure: i contadin segan o gran co-a messoia
Italiano: ho tagliato il fieno con la falce

Ligure: ò taggiou o fen co-a scorriatta
Italiano: hanno passato tutto il giorno a falciare l’erba

Ligure: an passou tutto o giorno à segâ l’erba
Italiano: un falco volava alto sopra la valle

Ligure: un farco o xoava erto in sciâ vallâ
Italiano: il rifugio è sulle falde del monte

Ligure: l’assosto o l’é in scê còste do monte
Italiano: il progetto si è rivelato un fallimento

Ligure: o progetto o l’é resultou un fallimento
Italiano: il giudice ha dichiarato il fallimento dell’azienda

Ligure: o giudiçe o l’à deciarou o fallimento de l’açienda
Italiano: hai fallito un’altra volta!

Ligure: t’æ fallio torna!
Italiano: il progetto rischia di fallire se non ci mettiamo a lavorare

Ligure: o progetto o cointa à fallî se no se mettemmo à travaggiâ
Italiano: la società è fallita lasciando molti debiti

Ligure: a soçietæ a l’é fallia e a l’à lasciou tanti debiti
Italiano: il giocatore ha fallito il colpo

Ligure: o zugou o l’à fallio o corpo
Italiano: i beni dell’imprenditore fallito sono stati sequestrati

Ligure: i ben de l’imprenditô fallio en stæti sexii
Italiano: nessuno vuole essere considerato un fallito

Ligure: nisciun veu ëse consciderou un fallio
Italiano: il falò bruciava virogosamente sulla spiaggia

Ligure: o fou o bruxava con vigô in sciâ mæña
Italiano: la polizia ha arrestato un falsario che fabbricava banconote false

Ligure: a poliçia a l’à arrestou un fäsou ch’o fabricava biggetti fäsci
Italiano: il giudice ha scoperto subito la falsità della sua testimonianza

Ligure: o giudiçe o l’à descoverto fin da-o primmo momento a fäscitæ da seu testimoniansa
Italiano: non sopporto la sua falsità

Ligure: no pòsso comportâ a seu fäscitæ
Italiano: non dare falsa testimonianza

Ligure: no stâ à fâ de testimonianse fäse
Italiano: hanno fatto un passo falso

Ligure: an fæto un passo fäso
Italiano: il suo sorriso falso

Ligure: o seu fattoriso fäso
Italiano: erano stati pagati con dei soldi falsi

Ligure: ean stæti pagæ con da monæa fäsa
Italiano: questo quadro è un falso

Ligure: sto quaddro o l’é unn’imitaçion
Italiano: sono solo un mucchio di persone false!

Ligure: son solo un muggio de fäsummi!
Italiano: non fidarti di lui, è falso come Giuda

Ligure: no stâ à fiâte de lê, o l’é fäso comme o verderammo
Italiano: sono persone di cattiva fama

Ligure: son de persoñe de gramma nòmina
Italiano: gode di buona fama

Ligure: o göde de boña voxe
Italiano: ho fame, non mangio da stamattina!

Ligure: ò famme, l’é da stamattin che no mangio!
Italiano: la carestia ha ridotto il paese alla fame

Ligure: a caistia a l’à reduto o paise a-a bäziña
Italiano: vive con la famiglia in una casa fuori città

Ligure: a stà co-a famiggia inte unna cà feua da çittæ
Italiano: Giovanni è di buona famiglia

Ligure: o Giöxe o l’é de boña famiggia
Italiano: il ghepardo è della famiglia dei felidi

Ligure: o ghepardo o l’é da famiggia di felidi
Italiano: ho passato Natale con i miei familiari e Capodanno con le amiche

Ligure: ò passou Dënâ co-i mæ pænti e o derê de l’anno co-e amighe
Italiano: la sposa ha passato la serata a ballare con i suoi familiari e quelli dello sposo

Ligure: a sposâ a l’à passou a seiaña à ballâ co-i seu pænti e con quelli do sposou
Italiano: è una tradizione familiare che esiste da oltre un secolo

Ligure: a l’é unna tradiçion da famiggia ch’a l’existe da ciù de un secolo
Italiano: quest’uomo non mi è per niente familiare

Ligure: st’òmmo chì o no m’é conosciuo pe ninte
Italiano: non ho familiarità con questo strumento

Ligure: no ò de familiaritæ con sto strumento
Italiano: mi parli con troppa familiarità

Ligure: ti me parli con tròppa confidensa
Italiano: ha familiarizzato con i colleghi già dal primo giorno

Ligure: a l’à familiarizzou co-i colleghi fin da-o primmo giorno
Italiano: hanno organizzato un incontro per familiarizzare il pubblico al progetto

Ligure: an organizzou un incontro pe familiarizzâ o pubrico a-o progetto
Italiano: ci vuole tempo per familiarizzarsi con un’altra cultura

Ligure: ghe veu do tempo pe familiarizzâse con unn’altra coltua
Italiano: è un attore famoso in tutto il mondo

Ligure: o l’é un attô famoso inte tutto o mondo
Italiano: dopo la pioggia, il sentiero era coperta di fango

Ligure: dòppo ch’à ciuvuo, o sentê o l’ea coverto de bratta
Italiano: i bambini giocano nel fango

Ligure: i figgeu zeugan inta bratta
Italiano: hai una fantasia vivacissima!

Ligure: t’æ unna fantaxia viviscima!
Italiano: è un’invenzione malata della sua fantasia

Ligure: a l’é unn’invençion maròtta da sò fantaxia
Italiano: una bella cornice con una fantasia di cuori

Ligure: unna bella cornixe con unna fantaxia de cheu
Italiano: un’opera di narrativa fantastica

Ligure: unn’euvia de narrativa de fantaxia
Italiano: sei una persona fantastica

Ligure: t’ê unna persoña mäveggiosa
Italiano: ho preso il fante di cuori

Ligure: ò piggiou o sbiro de coppe
Italiano: questa situazione fa cadere le braccia anche ai più pazienti

Ligure: sta scituaçion a fa cazze e brasse fiña a-i ciù paçienti
Italiano: il suo tono arrogante fa girare i coglioni a tutti

Ligure: o seu ton pin de presumî o fa giâ e cogge à tutti
Italiano: ieri sono tornato alle tre di notte e i miei mi hanno fatto passare un brutto quarto d’ora

Ligure: vëi son tornou à træ oe da neutte e i mæ m’an fæto vedde o diao ballâ
Italiano: è una cosa da far ridere i polli!

Ligure: a l’é unna cösa da fâ rie i bibin!
Italiano: se non la smetti ti faccio vedere i sorci verdi!

Ligure: se no ti â cianti te fasso vedde o diao ballâ!
Italiano: lavorare a questo dizionario mi farà venire i capelli bianchi

Ligure: travaggiâ à sto diçionäio o me faià vegnî i cavelli grixi
Italiano: di quel farabutto io non mi fido

Ligure: de quella legera mi no me fio
Italiano: la pasticciera ha farcito la torta con una crema alla vaniglia

Ligure: a pastissea a l’à farçio a torta con unna cremma de vanilia
Italiano: il fardello era troppo ingombrante per passare dalla porta

Ligure: o fangòtto o l’ea tròppo d’imbarasso pe passâ da-a pòrta
Italiano: il debito era un fardello difficile da gestire

Ligure: o poffo o l’ea unna croxe dua da gestî
Italiano: la banda fa un concerto nel mio quartiere

Ligure: a banda a fa un conçerto into mæ quartê
Italiano: ho fatto dei progressi con l’inglese, ora sono bravissima

Ligure: ò fæto di progresci con l’ingleise, oua son braviscima
Italiano: va bene, ma cosa fa il governo?

Ligure: va ben, ma cös’o fa o governo?
Italiano: hanno fatto un ponte per collegare le due sponde del Bisagno

Ligure: an fæto un ponte pe azzonze e doe ziñe do Besagno
Italiano: mi farebbe un cappuccino, per piacere?

Ligure: scià m’ô faieiva un cappussin, pe piaxei?
Italiano: il mio migliore amico fa il muratore

Ligure: o mæ megio amigo o fa o massacan
Italiano: sua sorella fa la dottoressa

Ligure: seu seu a fa a mega
Italiano: ha fatto tutto Corso Italia a piedi

Ligure: o l’à fæto tutto Corso Italia à pê
Italiano: i ragazzi hanno fatto una recita

Ligure: i figgeu an dæto unna reçita
Italiano: cosa fanno al Carlo Felice stasera?

Ligure: cöse gh’é a-o Carlo Feliçe staseia?
Italiano: “cosa vuoi?”, fa il professore

Ligure: «cöse ti veu?», o fa o professô
Italiano: gli sono molto affezionato, mi ha quasi fatto da padre

Ligure: ghe son ben ben affeçionou, o m’à squæxi fæto da poæ
Italiano: la signora Embriaco di nome fa Giorgia

Ligure: a sciâ Imbriæga de nomme a s’acciamma Zòrza
Italiano: come fa di nome il signor Parodi?

Ligure: comm’o s’acciamma de nomme o sciô Parödi?
Italiano: “succao” al plurale fa “succai”

Ligure: «succao» a-o plurale o l’é «succai»
Italiano: come fa quella canzone che canta sempre tua mamma?

Ligure: comma l’é quella canson che canta delongo teu moæ?
Italiano: oggi fa così caldo che si suda pure all’ombra

Ligure: ancheu gh’é mai tanto cado che se sua fiña à l’ombra
Italiano: farà freddo domani?

Ligure: faià freido doman?
Italiano: il cielo si è fatto scuro in pochi minuti

Ligure: o çê o s’é fæto scuo inte pöchi menuti
Italiano: ti sei fatta male?

Ligure: ti t’ê fæta mâ?
Italiano: devo farmi una copia delle chiavi

Ligure: devo fâme unna còpia de ciave
Italiano: fatti più vicino che non sento!

Ligure: vëgni ciù vexin che no te sento!
Italiano: si è fatto indietro quando ha visto il cane

Ligure: o l’é anæto inderê quande o l’à visto o can
Italiano: ce l’abbiamo fatta!

Ligure: ghe l’emmo fæta!
Italiano: sembra che la nostra generazione non possa fare a meno della tecnologia

Ligure: pâ che a nòstra generaçion a no pòsse stâ sensa a tecnologia
Italiano: ma io non posso far a meno del caffè alla mattina!

Ligure: ma mi no pòsso stâ sensa o cafè a-a mattin!
Italiano: vorrà dire che dovrete farne a meno!

Ligure: veu dî ch’aviæ da fâ sensa!
Italiano: non ho potuto fare a meno di scoppiare a ridere

Ligure: no ò posciuo fâ atro che scciuppâ à rie
Italiano: i ladri hanno fatto a metà con il bottino

Ligure: i laddri an fæto à l’acca co-o bottin
Italiano: hanno iniziato a fare a palle di neve davanti a scuola

Ligure: se son missi à tiâse ballæ de neive davanti a-a scheua
Italiano: vuoi fare a pari e dispari per decidere chi mangia l’ultima fetta di torta?

Ligure: ti veu fâ pâ e despa pe deçidde chi se mangia l’urtima fetta de torta?
Italiano: facciamo a testa e croce per scegliere la squadra che comincia?

Ligure: femmo à croxe e griffo pe çerne a squaddra ch’a comensa?
Italiano: domani bisogna che andiamo a riva a fare acqua

Ligure: doman beseugna ch’anemmo in sciâ riva à fâ l’æguadda
Italiano: il capitano ha detto che la nave fa acqua

Ligure: o capitanio o l’à dito che o barco o fa ægua
Italiano: la struttura fa aggetto verso l’esterno

Ligure: a struttua a spòrze in de feua
Italiano: ho fatto amicizia con i vicini di casa

Ligure: son vegnuo amigo co-i vexin de cà
Italiano: le prugne fanno andare di corpo

Ligure: e brigne mettan o còrpo
Italiano: fai attenzione a quello che dico

Ligure: danni a mente à quello che te diggo
Italiano: Emilia faceva attenzione a ogni minimo dettaglio

Ligure: a Emilia a dava a mente a-o detaggio ciù piccin
Italiano: ho fatto attenzione a non svegliarlo

Ligure: ò dæto a mente à no addesciâlo
Italiano: fate attenzione a non rompere nulla

Ligure: ammiæ de no rompî ninte
Italiano: non gridate, non bisogna fare baccano in corridoio

Ligure: no stæ à criâ, no beseugna fâ do sciato into corridô
Italiano: quelli del piano di sopra fanno baccano spostando i mobili

Ligure: quelli do cian de d’ato fan do sciato into mesciâ i mòbili
Italiano: quando la maestra non c’è, gli studenti fanno baldoria

Ligure: quande a meistra a no gh’é, i studenti sciampraddan
Italiano: fanno bene a protestare per i loro diritti

Ligure: fan ben à protestâ pe-i seu driti
Italiano: fa bene a non fidarsi di lui

Ligure: a fa ben à no fiâse de lê
Italiano: questo clima mite mi fa bene

Ligure: sto climma tempiou o me fa ben
Italiano: inizia a fare buio già alle cinque in inverno

Ligure: d’inverno comensa à vegnî neutte za à çinqu’oe
Italiano: quando fa caldo si suda

Ligure: quande gh’é cado se sua
Italiano: fai caso a come ti guarda quando entri nella stanza

Ligure: danni a mente à comm’o t’ammia quande ti intri inta stançia
Italiano: è inutile fare castelli in aria se non abbiamo nemmeno i soldi per iniziare

Ligure: serv’assæ fâ di lunäi se no emmo manco i dinæ pe comensâ
Italiano: il tiratore ha fatto centro pure con gli occhi bendati

Ligure: o tiatô o l’à dæto into segno fiña co-i euggi fasciæ
Italiano: la giornalista ha fatto centro con la sua previsione elettorale

Ligure: a giornalista a l’à dæto into segno co-a seu previxon elettorale
Italiano: ehi, voi due, smettetela di fare chiasso, che è tardi!

Ligure: ou, viatri doî, ciantæla de fâ do sciato, che l’é tardi!
Italiano: il vento fa sbattere le persiane, facendo molto chiasso

Ligure: o vento o sbattaggia e giöxie, con fâ do gran sciato
Italiano: la scoperta scientifica sta facendo chiasso nell’ambiente scientifico

Ligure: a descoverta scientifica a l’é apreuvo à fâ do bollezzumme inte l’ambiente scientifico
Italiano: ho premuto il grilletto, ma il fucile ha fatto cilecca

Ligure: ò sciaccou o scroccin, ma o scceuppo o l’à fæto pillo
Italiano: mentre lui rubava la moto, l’amico faceva da palo

Ligure: tanto che lê o l’arröbava a möto, l’amigo o stava de campaña
Italiano: ha sempre cercato di fare del bene senza chiedere nulla in cambio

Ligure: a l’à delongo çercou de fâ do ben sensa domandâ ninte in cangio
Italiano: dopo che è tornato a casa ubriaco per l’ennesima volta, la sua ragazza gli ha detto di fare fagotto

Ligure: dòppo ch’o l’é tornou à casa imbriægo pe l’ennexima vòtta, a seu galanta a gh’à dito de piggiâ spòrta e færi
Italiano: molte imprese hanno fatto fallimento durante la crisi

Ligure: tante impreise an fallio durante a crixi
Italiano: ha fatto finta di essere malato per non andare a scuola

Ligure: o l’à fæto mostra d’ëse maròtto pe no anâ à scheua
Italiano: ho provato a parlargli, ma lui ha fatto finta di niente

Ligure: ò provou à parlâghe, ma lê o l’à fæto mostra de ninte
Italiano: in questa stanza fa freddo

Ligure: inte sta stançia gh’é freido
Italiano: i soldati si sono rifiutati di fare fuoco sulla folla

Ligure: i sordatti s’en refuæ de fâ feugo in scê gente
Italiano: quel dolce mi fa gola, ma ho mangiato troppo

Ligure: quello doçe o me tia a goa, ma ò mangiou tròppo
Italiano: è andato a fare i suoi bisogni dietro a un cespuglio

Ligure: o l’é anæto à fâ i seu affari derê à un costo
Italiano: abbiamo fatto il bagno nella piscina comunale

Ligure: se semmo bagnæ inta pisciña do Commun
Italiano: sta facendo il bambino solo perché non gli hanno dato ragione

Ligure: o fa da figgeu solo perché no gh’an dæto raxon
Italiano: ho dovuto fare il diavolo a quattro per farmi restituire i miei soldi

Ligure: m’é toccou fâ l’arçidiao pe avei inderê i mæ dinæ
Italiano: quella fa la finta tonta, ma in realtà ha capito tutto

Ligure: quella a fa da scemma, ma in realtæ a l’à accapio tutto
Italiano: lascia che le cose facciano il loro corso

Ligure: lascia che e cöse fassan o seu corso
Italiano: quegli insetti mi fanno impressione

Ligure: quelle bestiete me mettan angoscia
Italiano: l’incidente ha fatto impressione a tutti i presenti

Ligure: l’açidente o l’à sciätou tutti i presenti
Italiano: quell’albero è così alto che fa impressione

Ligure: quell’erbo o l’é mai tanto erto ch’o fa mäveggia
Italiano: fate in fretta, la polizia è dietro l’angolo!

Ligure: mesciæve, a poliçia a l’é derê a-o canto!
Italiano: hanno fatto l’amore per la prima volta

Ligure: an fæto l’amô pe-a primma vòtta
Italiano: facevano l’amore con carezze e abbracci

Ligure: amoezzavan con cæze e abbrassi
Italiano: da quando ha vinto alla lotteria, Simona fa la bella vita alle Canarie

Ligure: da ch’a l’à guägno a-o semenäio, a Scimoña a fa a vitta do beato Ciollo a-e Canäie
Italiano: mi ha fatto la corte tutta la sera!

Ligure: o m’à fæto l’ase tutta a seia!
Italiano: nella lunga traversata i marinai fecero la fame

Ligure: inta longa traversâ i mainæ an patio a famme
Italiano: il cane fa da guardia alla casa

Ligure: o can o fa da guardia a-a casa
Italiano: il pavone è davvero spettacolare quando fa la ruota

Ligure: o pavon o l’é imprescionante davei quand’o fa da scignoa
Italiano: ha fatto la ruota tutta la serata per far colpo su quella ragazza

Ligure: o l’à fæto da bello tutta a seiaña pe fâ unna boña imprescion in sce quella zovena
Italiano: Giancarlo fa sempre le corna quando passa un carro funebre

Ligure: o Giancarlo o fa delongo e còrne quande passa un caro da mòrti
Italiano: diceva di amarla, ma intanto le faceva le corna

Ligure: o diva d’ammâla, ma into mentre o ghe fava portâ e còrne
Italiano: finisce sempre che faccio le valige il giorno stesso della partenza

Ligure: finisce delongo che fasso i beuli o mæximo giorno da partensa
Italiano: se non mi parlate col rispetto dovuto, faccio le valige!

Ligure: se no me parlæ co-o respetto dovuo, piggio spòrta e færi!
Italiano: hai fatto male a mentire ai tuoi amici

Ligure: t’æ fæto mâ à mentî a-i teu amixi
Italiano: il freddo intenso fa male alle ossa

Ligure: o freido intenso o fa mâ a-e òsse
Italiano: la città ha voluto far onore ai caduti con una cerimonia

Ligure: a çittæ a l’à vosciuo fâ önô a-i cheiti con unna çeimònia
Italiano: Marco e Simona si sono fatti onore al concorso

Ligure: o Marco e a Scimoña se son fæti önô a-o concorso
Italiano: da piccola il buio mi faceva paura

Ligure: quand’ea figgeua o scuo o me metteiva poia
Italiano: avevano così tanta fame che hanno fatto piazza pulita del buffet

Ligure: aveiva mai tanta famme che an fæto santa nettezziña in sciô buffet
Italiano: il cemento deve fare presa prima di caricarlo

Ligure: beseugna che o ciumento o fasse preisa primma de carregâlo
Italiano: se l’ancora non fa presa, bisogna gettarla di nuovo

Ligure: se l’ancoa a no l’agguanta, beseugna dâ fondo torna
Italiano: aspettami che faccio presto, cinque minuti e sono di nuovo qui

Ligure: aspetime che fasso fito, çinque menuti e son torna chì
Italiano: fai presto che dobbiamo uscire tra cinque minuti!

Ligure: mescite che dovemmo sciortî de chì à çinque menuti!
Italiano: secondo me se passiamo da corso Torino facciamo prima

Ligure: mæ pai se passemmo da corso Turin femmo ciù fito
Italiano: ha minacciato di fargli saltare le cervella se non parlava

Ligure: an menassou de bruxâghe e çervelle s’o no parlava
Italiano: quella cosa viscida mi fa senso

Ligure: quella cösa leppegosa a me mette angoscia
Italiano: c’è chi fa soldi vendendo online

Ligure: gh’é de quelli che fan di dinæ con vende online
Italiano: con quel bar sta facendo soldi a palate

Ligure: con quello bar a guägna i dinæ comme l’ægua
Italiano: guardate che faccio sul serio, non avvicinatevi!

Ligure: ammiæ che fasso pe da bon, no avvexinæve!
Italiano: a causa del divieto dei suoi genitori, Maria ha dovuto fare una croce sopra l’idea di fare un viaggio all’estero

Ligure: apreuvo a-a proibiçion di seu genitoî, a-a Maria gh’é toccou tiâ unna croxe adòsso à l’idea de fâ un viægio à l’estranxeo
Italiano: possiamo fare una foto tutti insieme?

Ligure: poemmo piggiâ unna föto tutti insemme?
Italiano: mi hanno fatto una lavata di capo per non aver avvisato in tempo

Ligure: m’an dæto unna lavâ de còrne pe no avei avvisou à tempo
Italiano: gli si è posata una farfalla sul naso

Ligure: se gh’é pösou unna parpaggia in sciô naso
Italiano: ho comprato la farina dal mulino

Ligure: ò accattou a fæña da-o moin
Italiano: ha giurato di fargliela pagare per l’umiliazione subita

Ligure: o l’à zuou de fâghela pagâ pe l’umiliaçion patia
Italiano: se non state zitti scendo giù e ve la faccio vedere io!

Ligure: se no stæ sitti vëgno zu e ve fasso vedde o diao ballâ!
Italiano: sono passata in farmacia a prendere dell’aspirina

Ligure: son passâ da-a speçiaia à piggiâ de l’aspiriña
Italiano: la dottoressa mi ha prescritto un farmaco per la tosse

Ligure: a mega a m’à prescrito unna meixiña pe-a tossa
Italiano: quella sera Domenico ha bevuto e ne ha fatte di tutti i colori

Ligure: quella seia o Menego o l’à bevuo e o n’à fæto à pê e à cavallo
Italiano: quando quel cane ha abbaiato me la sono fatta sotto

Ligure: quande quello can o l’à baiou m’â son fæta inte braghe
Italiano: ho cercato di farmi amico il nuovo collega

Ligure: ò çercou de fâme amigo do neuvo collega
Italiano: il successo si è fatto aspettare, ma finalmente è arrivato

Ligure: o successo emmo dovuo aspëtâlo, ma dòppo tanto o l’é arrivou
Italiano: quanto si fa aspettare l’estate quest’anno!

Ligure: comme beseugna aspëtâla a stæ st’anno chì!
Italiano: devi farti coraggio e affrontare le tue paure

Ligure: t’æ da fâte do cheu e fâ fronte a-e teu poie
Italiano: il dolce si è fatto desiderare ma ne è valsa la pena

Ligure: o doçe emmo dovuo aspëtâlo ma gh’é stæto a breiga